बाबरी मस्जिद-राम मंदिर भूमि विवाद मामले में शुक्रवार को सुप्रीम कोर्ट में फिर से सुनवाई शुरू होगी. चीफ जस्टिस दीपक मिश्रा, जस्टिस अशोक भूषण और जस्टिस एस ए नजीर की विशेष पीठ ने 17 मई को हिन्दू संगठनों की तरफ से पेश की गई दलीलें सुनी थीं, जिसमें उन्होंने मुसलमानों के इस अपील का विरोध किया था कि मस्जिद को इस्लाम के अनुयायियों द्वारा अदा की जाने वाली नमाज का आंतरिक भाग नहीं मानने वाले 1994 के फैसले को बड़ी पीठ के पास भेजा जाए.